El Senat dóna llum verda definitiva al nou Estatut català\nEl Senat ha aprovat l'Estatut de Catalunya per la majoria necessària. El Partit Popular hi ha votat en contra i els quatre senadors d'Esquerra Republicana s'hi han abstingut, tal com s'havia anunciat. Per tant, el resultat de la votació ha estat de 128 vots a favor, 125 en contra i 6 abstencions. A més de l'abstenció d'ERC, també s'hi han abstingut els dos senadors del Partit Aragonès i d'Eusko Alkartasuna. Un cop superada l'aprovació al Senat, el president Maragall ja pot convocar formalment el referèndum, que, en principi, està previst pel 18 de juny. A més, el president podria convocar eleccions anticipades a la tardor entre avui i demà.\n10/05/2006 - 19.18 Actualitzat 11/05/2006 - 15.45\nL'Estatut ha passat finalment l'últim tràmit d'aprovació al Senat. Abans de la votació, però, hi ha intervingut el president, José Luis Rodríguez Zapatero, tal com ell mateix havia anunciat i com ja va fer amb l'Estatut valencià. Però de fet, poc abans i durant una hora, l'atenció ha estat fora de l'hemicicle, quan Zapatero s'ha reunit primer amb el primer secretari del PSC i ministre d'Indústria, José Montilla, i després amb el president català, Pasqual Maragall. A ningú se li escapa que durant la trobada es podria haver acabat de decidir quan es convocaran eleccions anticipades i si finalment es mantindrà Esquerra dins del govern.\nSigui com sigui, des de primera hora de la tarda els diferents grups polítics han fet les seves intervencions per argumentar els motius d'un vot negatiu, afirmatiu o una abstenció davant el text estatutari. En les seves intervencions els diferents portaveus han argumentat la posició que ja han defensat tots aquests mesos, a favor o en contra del nou text estatutari.\nDes del Partit Socialista, el seu portaveu, Juan Lerma, ha defensat que aquest "és un text per a la integració, la convivència i la llibertat de tots els ciutadans" i per això ha qualificat el vot negatiu com d'un "immobilisme no adequat en la societat actual". Lerma ha demanat que no es facin batalles electorals durant l'aprovació del text i ha acusat el PP de "desconfiats" davant un text "pactat, rigorosament discutit i debatut i d'acord amb la Constitució". Lerma ha recalcat també que aquest Estatut ha estat fruit d'un "acord pactat" entre els representants del Parlament de Catalunya i les Corts Generals. Ha aprofitat, a més, per criticar el PP, ja que, segons el seu parer, "se'ls en va anar la mà" en la desconfiança en la sobirania popular i després "costa molt reconèixer els errors".\nDes de Convergència i Unió han volgut destacar el "protagonisme" que ha tingut Artur Mas en la negociació i al·leguen que "el balanç del nou Estatut és tan positiu que no s'entén com algú pretén quedar-se on estem sota el pretext que no s'ha mantingut el contingut del projecte sortit del Parlament ", en referència a l'abstenció d'ERC al Senat i el vot negatiu anunciat pels republicans al referèndum. CiU s'ha mostrat "emocionada" davant un text que suposa un gran "avenç respecte a l'anterior".\nCarles Bonet, per l'Entesa Catalana de Progrés, ha recordat que els tres partits que formen la coalició són els mateixos que formen el govern tripartit català i que, en un acte de responsabilitat, han acumulat el seu vot a favor del que els ha demanat el govern de Catalunya. Bonet ha dit que els 10 senadors del PSC i els 2 d'ICV-EUiA votaran "sí" i els 4 senadors d'ERC s'hi abstindran, perquè l'Estatut pugui anar "sense més dilacions" a ser ratificat pel poble de Catalunya. L'Entesa, ha dit Bonet, "no vol donar un premi a qui no se'l mereix", el PP. Bonet ha acabat la seva intervenció fent una crida perquè tothom vaig a votar el 18 de juny.\nEl portaveu del Grup Parlamentari Nacionalista Basc, Joseba Zubia, ha anunciat el seu suport al text de l'Estatut per a Catalunya perquè encara que "no sigui el sortit del Parlament, és molt millor que l'actualment vigent". Així mateix, ha assegurat que el camí parlamentari de la proposta ha estat "ple de dificultats", i ha recordat que el text debatut al Senat és "fruit de la tisorada feta" al Congrés al document procedent de Catalunya.\nEl Partit Popular, per boca de Pío García Escudero, ha tornat a insistir que el text és una "esmena a la totalitat de l'Espanya de les Autonomies" i que suposa la "liquidació" de l'esperit de consens de l'Espanya del 1978. Escudero ha insistit que el nou Estatut és "radicalment inconstitucional" i "manifestament delirant".\nSaura defensa la convocatòria d'eleccions anticipades a la tardor, després que s'hagi sotmès l'Estatut a referèndum\nCarod adverteix que l'expulsió d'ERC impediria reeditar un govern d'esquerres a Catalunya\nEl PSC especula ja amb la sortida d'ERC del govern i Maragall es podria decidir entre avui i demà


Eli Fotografia d'Estudi - Tot Nuvis\nPasseig de Sant Mer, 28, 17844 Cornellà del Terri, Girona\n972 59 47 42 - 607 436 715\nEli fotografia d’estudi, són dos fotògrafs professionals per vocació dedicats als moments més especials de la teva vida, fent que aquest moment quedi immortalitzat per sempre. Realitzen fotografia romàntica, espontània, creativa i única. Aconseguint que aquest somni que heu desitjat tota la vida es faci realitat.\nDisposen de servei de fotografia, vídeo, photocall, fotografies impreses a l’instant al mateix restaurant i el drone, que els ajuda a captar fins a l’últim detall des d’una altra perspectiva.\nContacteu amb ells i explica ‘l–si, com voleu aquest dia. Ells estan per fer-ho realitat!\nFoto, preboda, postboda, àlbums, mini àlbums, àlbum digital, fotografies en alta resolució, blu-ray o DVD amb totes les fotografies, Opció de posar decorat dins el restaurant per a fotos convidats, lliuraments amb cd personalitzat en caixa de fusta de primera qualitat i possibilitat d'imprimir fotos al mateix restaurant.\nOferiu pack boda?\nEl pack de noces inclou: àlbum (opcional) i els cds personalitzats amb foto, per als pares. També inclouen fotografies en alta resolució i el retoc, de regal una impressió de 15 x 20\nOferiu servei de desplaçament?


Primera col·lectiva del SAM del 2019 a la Torreta dels Enginyers\nHome / Noticies, Secció d'alta muntanya / Primera col·lectiva del SAM del 2019 a la Torreta dels Enginyers\nNoticies, Secció d'alta muntanya\nDesprés de gairebé 40 dies d’anticicló han fos gairebé tota la neu que havia caigut abans de desembre, i ens obliga a deixar les raquetes a casa. Tot i això un canvi de temps d’última hora ens sorprèn de bon matí amb fred i pluja a Vic, quan agafem els cotxes per anar cap al Berguedà per començar l’excursió. Un cop a lloc la pluja que queia s’ha convertit en una lleugera nevada que ha enfarinat les muntanyes dels Rasos de Peguera.\nIniciem l’excursió tant bon punt comença el dia amb un fred intens i una petita enfarinada als pins del Berguedà. Ràpidament guanyem metres passant per l’església de Sant Miquel d’Espinalbet i els plans de Corbera, on la neu ja s’ha acumulat sobre l’herba i el santuari de Corbera. Seguim pujant i aprofitem el raser d’una casa abandonada per esmorzar, a mig camí del coll de Tagast. De mica en mica el camí es va perdent, abandonat de fa anys, la vegetació recupera el seu lloc a la muntanya, hem d’estar atens de no perdre’l fins a arribar a la font de Tagast. La mina de la font està tancada per una porta, però la volta de l’entrada pot servir de refugi improvisat en cas de mal temps. Abans d’iniciar la última pujada fem una última ullada a les vistes cap a la Figuerassa i el santuari de Queralt.\nEls últims metres fins al coll de Tagast transcorren per un corriol que serpenteja per entre els cingles de conglomerat, un tram espectacular i que ja ens deixa escoltar les bufades de vent que travessen el coll. I a dalt el coll un petit estany, ara gairebé buit i cobert de neu. Ara ja només queda una suau pujada pels rasets fins a arribar al cim, on una torre de telecomunicacions i un punt geodèsic coronen l’antigament conegut com a Cap de Rasets, ara Torreta dels Enginyers, de 1985 metres d’altitud. Dediquem una bona estona a gaudir de les vistes i identificar els nombrosos i llunyans cims, i fem la foto de grup de rigor.\nComencem a baixar, primer seguint els rasets, i després pel corriol que ens portarà directament al coll d’Estela. La fina capa de neu ens complica el descens, hem d’anar amb compte perquè una relliscada no ens espatlli l’excursió. Tot i això, amb tranquil·litat arribem fins al Coll d’Estela passant pel costat del majestuós Roc d’Auró. Des del coll anem baixant per la pista fins a tornar-nos a endinsar al bosc, i retornar al Santuari de Corbera on ens asseiem a dinar, i afortunadament els núvols s’aparten i ens deixen veure el sol una estoneta. Amb la panxa plena ens tornem a carregar les motxilles i reprenem la baixada, aquest cop baixem per prats de pastura fins a arribar al cotxe de nou.\nUna sortida prevista per fer amb raquetes, que al final hem fet sense raquetes, però amb una petita enfarinada que ens ha embellit el paisatge i ens ha complicat una mica la progressió, però tot i així hem gaudit d’una gran excursió i molt bones vistes.\nCrònica i fotos: Fermí Tanyà


No és el problema valencià, és el problema espanyol - acicastello\nNo és el problema valencià, és el problema espanyol\nDijous, 15 d'octubre de 2015 - 17:00h\nA l’escola ens ensenyaren entre altres axiomes aquell que diu que “l’ordre dels factors no altera el producte”. La vida ens ha demostrat però, que hi ha molts aspectes on aquest axioma es revela erroni. La síntesi que fan dels primers 100 dies des del govern de la Generalitat Valenciana, n’és un d’ells: visibilitzar el problema valencià. No hauríem de visibilitzar el problema espanyol que patim al País Valencià? Perquè no és el mateix.\nNo és la meva intenció menystenir el que suposa d’avanç per al País i la consciència de la gent que el Govern, l’oposició parlamentària i part de la societat civil denuncien tots a una veu la discriminació pressupostària, el deute històric, el dèficit d’inversió en infraestructures i alguns altres. Tampoc la voluntat de trencar amb l’actitud submisa de continuar ofrenant noves glories a Espanya en forma de silenci còmplice davant l’espoli permanent de més de 6.000 milions d’euros anuals o l’agressió constant al nostre territori i la seva gent (transvasament del Xúquer, projecte Castor, turistificació en base al ciment, AVE’s innecessaris i coll d’ampolla ferroviari cap a Catalunya i Europa, desregulació laboral, els pitjors serveis socials... per citar-ne només uns quants).\nEl que m’agradaria aclarir és que tot això no és el “problema valencià” en tot cas seria el problema que patim els i les valencianes. Quan aquest dies he argumentat això, algunes de les persones que m’han escoltat em diuen que d’això es tracta, de fer visible el nostre problema a Madrid i a la resta de l’estat. La meva disconformitat és encara major, ja que partim d’un pressupòsit erroni al pensar que qui ens ha generat, manté i alimenta el nostre problema és qui pot solucionar-ho. Tal plantejament pateix d’una visió massa “buen rollista” de la política almenys en tres aspectes: Sembla que no hi ha cap responsabilitat històrica del que succeeix i tot es deu a avatars esotèrics i/o quasi divins, i en tot cas massa llunyans en el temps. El nostre problema es deu a la ignorància , obviant que estem 300 anys resistint i denunciant-lo. En fer-lo visible “l’equitat contrastada” dels governs espanyols posarà solucions.\nL’errada té al meu entendre una altra derivada més greu, perquè pateix d’una manca seriosa d’anàlisi de les estructures de l’Estat espanyol. Aquest estat, que no ha tingut una revolució burgesa digna d’aquest nom, que s’ha caracteritzat històricament pel seu tarannà reaccionari (absolutisme i decrets de nova planta, 'pronunciamientos' militars, dictadures, feixisme, transició potsfranquista, LOAPA, TC...) ha viscut i viu fonamentalment de l’espoliació de tipus colonial que avui patim sobretot al País Valencià, Catalunya i les Illes Balears i Pitiüses.\nTal espoliació no té per objectiu la solidaritat interterritorial i un millor repartiment de la riquesa a nivell de tot l’estat, com ha denunciat el diputat de la CUP Antonio Baños. Si no que pel contrari està pensada per afavorir només 400 famílies com va denunciar l’actual conseller d’hisenda Vicent Soler. 400 famílies a les quals els importa poc qui gestiona el dia a dia dels afers públics mentre estiguin garantits els guanys dels seus negocis. No els importa que siga Franco, el PSOE o el PP. I ara que aquest darrers es desgasten no tenen problemes en promocionar recanvis per a uns o per a els altres (Podemos i Ciudadanos).\nPensar que perquè fem una mica de soroll escoltaran les nostres demandes i solucionaran un greuge tricentenari, em sembla una mica simple. No és tan simple però, una de les derivades que està proposant el president Puig, que sent conscient de les dificultats que trobaran per a reduir la intensitat de l’espoli (d’això és del que estem parlant) proposa una redistribució diferent de l’espoliació entre els territoris “perifèrics” de l’Espanya foral i l’Espanya assimilada. Una nova versió d’allò de, com que lluitar contra els poderosos és molt costós, millor lluitar entre els oprimits.\nCal capgirar els termes del debat. Crec que el camí que hem de mamprendre passa necessàriament per definir millor conceptualment el problema. Per a mi no hi ha cap dubte que el quid no és el problema valencià, ni el menor nivell d’espoliació a altres territoris, és el problema espanyol i nosaltres el patim. La via de solució passa per recuperar el nostre dret a decidir sobre tots els aspecte de la nostra vida com a País.\nCoordinador de la Plataforma pel Dret a Decidir PDaD\nTenim discapacitat intel·lectual sí, pe...\nQuatre valencians, presidents de la Gen...


Les ONG que operen al Mediterrani esperen permís per a desembarcar 780 migrants\nMés de 1.500 persones han mort enguany en creuar les aigües mediterrànies en direcció a Europa, segons l'OIM\nUn total de 780 persones, a bord de diversos vaixells de salvament marítim, esperen l’autorització de l’estat italià o maltès per a desembarcar en terra ferma. Així ho han fet saber les ONG propietàries d’aquestes embarcacions, que han reclamat solucions urgents al problema.\nEl vaixell de rescat ‘Geo Barentz’, gestionat per l’ONG Metges Sense Fronteres (MSF), compta amb 458 persones a bord; mentre que el ‘Sea Eye 4′, de l’ONG Sea Eye, en duu 216, diverses de les quals n’han hagut d’ésser evacuades per problemes de salut. Els 114 migrants que ocupen una altra embarcació, l”Ocean Viking’, en porten a bord més d’una setmana, i segons l’ONG propietària comencen a mostrar “signes d’esgotament i ansietat”.\nLa manca d’un mecanisme de desembarcament consensuat entre els països de la Unió Europea obliga a pactar cas per cas els atracaments en port d’aquest tipus d’embarcacions, cosa que sol alentir el procés de desembarcament diversos dies o setmanes.\nMés de 1.500 persones han mort enguany en creuar les aigües mediterrànies en direcció a Europa, segons un balanç provisional de l’Organització Internacional per a les Migracions (OIM). D’aquestes morts, 160 es lamentaren la setmana passada.


5 genis de la música electrònica europea que has de conèixer - Atzucac\n5 genis de la música electrònica europeea que has de conèixer\nEuropa ha estat des de sempre un dels grans pols d’innovació de la música electrònica (a més del seu lloc de naixement). Més enllà de la proliferació de gèneres i subgeneres com el tecno, el nu-disco, el dance o la música experimental, els artistes de cada país tenen un savoir faire que els distingeix. Dj Koze, Gesaffelstein, Lindstrom, Tod Terje i John Talabot són cinc productors que aquesta última dècada han destacat per un so d’autor que en certa manera cristal·litza aquestes tendències nacionals. No us els perdeu!\nDj Koze (Alemanya)\nEl productor Stefan Kozalla ha esdevingut amb els anys un dels imprescindibles de la nit d’Hamburg. Amb un estil exòtic, eclèctic i ambiental que bordeja sovint els límits entre genialitat i bojeria. Ha llençat autèntiques joies com l’àlbum ‘Amygdala‘.\nSi el panorama tecno de París hagués de tenir un abanderat, aquest seria sens dubte Gesaffelstein. Fosc, industrial i de ritmes molt durs, va publicar el més que notable ‘Aleph‘ el 2013. Davant del públic desplega sempre una posada en escena implacable vestit pulcrament amb un vestit ‘slim’ i amb aires de dandy despentinat.\nLindstrøm és el nom artístic del productor d’Oslo Hans-Peter Lindstrøm. Fins fa pocs anys una figura relativament poc coneguda a Noruega que es movia pels ambients del dance underground. En un ràpid ascens ha estat descobert pel públic i aclamat per la crítica. Ha fet mescles de LCD Soundystem i FranzFerdinand. El seu so inclassificable ha esta titllat de ‘space disco’. El LP Smalhans del passat 2012 és la seva obra prima fins el moment.\nL’han anomenat “un dels tres músics de la Santa Trinitat del món disco noruec” i és que Terje Olsen és indissociable de l’escena ‘dance’ escandinava. Todd Terje llença una proposta de tints tropicals amb ritmes divertits, optimistes i fins i tot amb un punt naïf. Els àlbums ‘It’s the Arps‘ (2012) i ‘It’s Album Time‘ (2014) son els dos grans exponents de la seva producció.\nJohn Talabot (Catalunya)\nLa seva gamma d’influències oscil·la del flamenc a l’estil nòrdic, de la música africana a les cançons asiàtiques tradicionals. John Talabot, alter ego del barceloní Oriol Riverola es descobreix com una de les promeses de la música electrònica amb propostes com ‘Fin‘ (2012).\nEn l’era digital, la de l’entreteniment, de les xarxes socials i les...\n0 replies on “5 genis de la música electrònica europea que has de conèixer”


No tot va sempre sobre rodes: Que passarà a la Rierada?\nS'està iniciant un procés de participació ciutadana per aturar la urbanització de la rierada - vallpineda.\nSeguint el passos que desenvoluparem amb la campanya "No al Vial de Cornisa" hem decidit redactar uns tríptics informatius i fer noves banderoles amb el lema "Aturem la nova urbanització rierada - vallpineda SALVEM COLLSEROLA".\nEstem treballant conjuntament amb veïns/es de la rierada, la plataforma de Collserora i entitats de molins.\nLa finalitat es informar i crear consciència de l'agressió que això suposarà per collserola, tot impulsant un procés participatiu de la societat civil.\nEns reunim els dimarts a les 20h al CEPA, hi esteu tots/es convidats/des!!!\n8 d’octubre de 2007, a les 18:35\nGràcies per la informació, la he posat també en la notícia i així la veu més gent.\n9 d’octubre de 2007, a les 1:48


Els sindicats de Mossos demanen més efectius per cobrir el Pla de Costes Gironí | NacióGirona\nEls sindicats de Mossos demanen més efectius per cobrir el Pla de Costes Gironí\nTres de cada quatre agents destinats a reforçar les comissaries del litoral de Girona estan en pràctiques\nper NacióGirona , 1 de juliol de 2019 a les 16:05 |\nUna agent dels Mossos, en una imatge d'arxiu | Mossos d'Esquadra\nEls sindicats dels Mossos d'Esquadra consideren que el reforç de cara a cobrir el Pla de Costes a les comarques gironines és "del tot insuficient". Asseguren que el centenar d'agents que s'hi han destinat "no poden cobrir" les necessitats d'algunes poblacions turístiques com Blanes, Lloret o Roses que, en alguns casos, quintupliquen la seva població durant els mesos d'estiu. A més, cal tenir en compte que tres de cada quatre agents destinats a reforçar les comissaries del litoral de Girona estan en pràctiques.\nEn concret, 76 dels 100 policies que han anat a donar suport als que treballen en aquestes localitats acaben de sortir de l'acadèmia. Els sindicats també adverteixen que molts mossos s'estan passant a altres cossos com les policies locals per les facilitats laborals que ofereixen.\nL'arribada de turistes al litoral gironí obliga cada any al Departament d'Interior a dissenyar un Pla de Costes per cobrir les necessitats per l'augment de població. Malgrat que la nova fornada de mossos que han sortit recentment de l'Institut de Seguretat Pública de Catalunya (ISPC) ajuden a cobrir aquesta necessitat, pels sindicats USPAC i SAP-FEPOL són "del tot insuficients".\nLes comissaries de la Costa Brava s'han reforçat amb 100 agents, bona part d'ells a la zona de Blanes i Lloret. El portaveu d'USPAC, Josep Miquel Milagros, destaca que són localitats que quintupliquen la seva població a l'estiu, i per tant, "queda molt lluny" de la xifra desitjable. Un cas similar passa a Roses (Alt Empordà) que ha rebut "només" divuit agents de reforç.\nMilagros assenyala que en molts casos es tracta de municipis "problemàtics", ja que els aldarulls són "constants i continus". En aquest sentit, el portaveu d'USPAC recorda que en el cas de Lloret s'hi destinen de manera simultània unitats ARRO per donar suport a les patrulles habituals de Seguretat Ciutadana "que no donen l'abast".\nEn el mateix sentit s'expressa la seva homòloga al sindicat SAP-FEPOL, Imma Viudes, que considera que malgrat que hi ha hagut un increment d'efectius destacable, encara és "del tot insuficient" tant a les comarques de Girona com a la resta de zones, especialment en llocs com Ciutat Vella a Barcelona o comissaries de la Costa Daurada.\nEl 75% són mossos en pràctiques\nEn relació a l'any passat, el departament ha incorporat 76 efectius més a les comarques gironines per donar resposta al Pla de Costes. Tots aquests són nous agents que han acabat el curs de formació a l'ISPC fa poques setmanes. Els 24 restants són policies amb experiència de comarques interiors que, voluntàriament, van a comissaries costaneres a ajudar per ajudar durant els mesos de juliol i agost.\nDe fet, Milagros assenyala que molts d'aquests policies són de localitats properes a les que han de cobrir, però que durant l'any estan destinats a altres zones. "És una manera de passar l'estiu relativament a prop de la família", explica.\nTant Viudes com Milagros han destacat que calen almenys 2.000 policies per arribar a la xifra que s'havia establert el 2009, i que vorejava els 20.000 agents arreu del territori. Per arribar-hi, calculen els sindicats que caldrien, almenys, dues promocions més com les que s'han fet recentment.\nA més de la falta d'efectius, els sindicats alerten de les jubilacions i els mossos que decideixen canviar de cos. Milagros destaca que molts agents van a policies locals perquè hi ha unes condicions laborals i salarials millors que les que tenen com a mosso. Aquest no és un fet exclusiu dels agents rasos, sinó també d'alguns comandaments que prefereixen canviar de cos per les facilitats que ofereix respecte als Mossos.\nSocietat, Josep Miquel Milagros, sindicats, ISPC, Departament d'Interior, policia local, Mossos d'Esquadra, SAP-FEPOL, USPAC, Imma Viudes


El Consell Comarcal del Garraf impulsa una jornada de debat sobre les eines contra les violències masclistes. CC Garraf\nMés de 50 persones van participar dimecres passat en la jornada "20 anys d'eines contra la violència masclista. Reflexió històrica, legal i clínica", organitzada pel Consell Comarcal del Garraf com a part de les activitats per a commemorar el Dia internacional per a l’eliminació de la violència envers les dones.\nL’objectiu de la jornada era analitzar i reflexionar sobre les eines i instruments que s’han posat en marxa durant els darrers 20 anys, per a lluitar contra les violències masclistes i, específicament, contra la violència masclista a la parella afectiva.\nLa presidenta del Consell Comarcal del Garraf, Mònica Gallardo, va donar la benvinguda a les ponents i a les persones assistents, tot destacant “el valor i el patrimoni de les professionals, que han fet una trajectòria molt important en la defensa i la creació de les eines i dels instruments per a aportar solucions a una xacra malauradament que és existent encara a la nostra societat que és la violència envers les dones”.\nGallardo també va afirmar que “és evident que hem avançat, però també és evident que continuem tenim moltíssimes fuites, i això justifica que les persones que tenim responsabilitat en una administració pública hem de fer tot el que estigui a les nostres mans per intentar tapar aquestes fuites que malauradament continuen existint”.\nRubén Sánchez, psicòleg i subdirector de sensibilització i prevenció del Departament d’Igualtat i Feminismes, de la Generalitat de Catalunya, va posar sobre la taula la complexitat dels processos d’intervenció i recuperació social de dones víctimes de violències masclistes, i va afirmar que “cal millorar tots els recursos a tots els nivells, des del treball en xarxa i l’auto-organització”. En aquest sentit va recalcar que “detectar la violència masclista té un component ètic, i acompanyar les dones en aquest procés és una responsabilitat”.\nLluïsa Carmona, psicoterapeuta i co-fundadora de Tamaia, amb més de 30 anys d’experiència en l’atenció a dones víctimes de violència, va fer un recorregut per la història de les lluites, l'activisme i les diferents eines per a l'abordatge de la violència contra les dones, com els primers protocols, la formació bàsica en temes de gènere, les primeres concentracions de dones, el treball amb les entitats de dones, el primer màster especialitzat, i els tallers i materials per a treballar amb joves i instituts.\nCarmona va fer una reflexió crítica sobre l’estat actual d’aquestes eines. En aquest sentit va afirmar que “el sistema judicial, els equips especialitzats, policials i psicològics, s’acaben convertint en unes eines de penalització a les dones que denuncien la situació de violència o que volen erradicar la violència de les seves vides” i va afegir que “aquesta és una reacció a vegades conscient, a vegades inconscient, que està perventint i distorsionant aquestes eines fantàstiques, que ja fa 20 anys vam posar en marxa, i que si no aconseguim que es puguin fer servir pel que han estat creades, es converteixen en eines de dany”.\nAixí mateix, la psicoterapeuta va recordar que “el procés de recuperació de les dones víctimes de violència pot durar entre 15 i 20 anys”, i va destacar la necessitat de donar visibilitat a totes les violències i, en especial, a la violència vicària, la violència econòmica i la violència institucional.\nTot seguit, Ester García, advocada especialitzada en violència masclista, va fer una anàlisi de les dificultats de les eines legals actuals, per a protecció i recuperació de les dones. En aquest sentit, García va afirmar que “l’administració de justícia és masclista i patriarcal i, per aquest motiu, hem d’aconseguir que les persones que apliquen aquestes lleis, tinguin una formació multidisciplinar i ganes de lluitar contra la violència”.\nD’altra banda, l’advocada va emfatitzar que “no podem trobar les solucions exclusivament en la llei sinó en el treball en xarxa, no només per a poder prevenir sinó per a poder protegir la dona que pateix violència”, i també va parlar de la necessitat de visibilitzar i transmetre la responsabilitat a l’agressor i no a la dona”.\nAixí mateix, va destacar que “totes les persones estem en la primera línia, totes podem detectar violència en algun moment de la nostra vida, i podem actuar d’alguna manera, no des de la via legal sinó de derivació a un servei especialitzat intentant reconduir la situació i donar eines a la dona” i va afegir que “tota la població ha d’intentar acabar amb aquesta xacra social, podem aconseguir un canvi en el sistema judicial si la societat es mobilitza”.\nLa segona part de la jornada va reunir diferents dones, tècniques d’igualtat de diferents municipis, que van lluitar per dur a terme, de forma pionera, els primers protocols d’actuació, formacions especialitzades, tallers de prevenció, etc.\nLluïsa Moret, psicòloga alcaldessa de l’Ajuntament de Sant Boi de Llobregat; Alba Garcia, tècnica de feminismes de l’Ajuntament de Sant Feliu de Llobregat; Rosa Català, tècnica de la dona de l’Ajuntament de Vilanova i la Geltrú; i Rosa Botella, tècnica de Dona Informació, de Sant Cugat fins al 2019, van reflexionar sobre la implantació al territori de les primeres eines legals i socials en la lluita contra les violències i van valorar el seu desenvolupament.\nA partir de la seves experiències, també van posar sobre la taula algunes propostes com unificar els models i criteris dels serveis d’atenció a les dones víctimes de violència masclista, i de dotar-los del pressupost, la planificació i el personal necessaris. Així mateix, van destacar la necessitat de construir els plans d’igualtat amb la ciutadania, de reforçar el treball amb joves i adolescents, i de crear un sistema per retenir les bones pràctiques en aquest àmbit, per posar-lo a disposició de les noves generacions de professionals.\nFinalment, Rosa Ramírez, psicòloga del Servei d’Atenció a les Dones – SIAD Garraf, va fer un resum de les principals aportacions i propostes de la jornada, i Anna Herrera, consellera de serveis socials, va agrair la participació en la jornada i va afirmar que “des del Consell Comarcal del Garraf continuarem lluitant per la igualtat entre homes i dones i posant les polítiques de dones al centre les polítiques, perquè és un dret fonamental”.


El Sí s'imposa a la consulta sobre la futura àrea comercial de Malgrat\nInicioPortadaEl Sí s’imposa a la consulta sobre la futura àrea comercial de Malgrat\n24 juliol, 2017 Josep Lluís Vidal Portada, Societat 0\nAnterior govern de Malgrat de Mar\nEls malgratencs i malgratenques que han participat a la consulta popular sobre la construcció de la futura àrea comercial de Malgrat de Mar han votat majoritàriament pel Sí. Concretament han estat 1.296 veïns i veïnes del poble que s’han mostrat favorables al desenvolupament del projecte de zona comercial a l’àrea d’Escultor Clarà, a tocar de la carretera N-II. Per altra part, 695 persones han votat en contra del projecte i s’han registrat 7 vots en blanc i 8 de nuls. La participació ha estat baixa, un 12,87% del total del cens, que era de 15.587 persones. En números absoluts, la participació ha estat de 2006 persones.\nTan bon punt s’han sapigut els resultats -encara provisionals-, la portaveu del govern municipal, Neus Serra (PDeCAT), ha comparegut en roda de premsa davant dels mitjans de comunicació juntament amb la resta del govern, i ha valorat “molt positivament la resposta de la ciutadania”. Serra ha reiterat el compromís de l’equip de govern d’aplicar al resultat de la votació tot i que aquesta no és vinculant per llei, una posició que ha estat refermeda per l’alcaldessa Carme Ponsa (JxM).\nPer la seva banda, el regidor de Participació, Ramir Roger (ERC), ha explicat que la voluntat del govern és continuar apostant per les consultes i la participació i ha anunciat que la propera convocatòria incorporarà el vot electrònic. ERC és un dels partits que s’ha mostrat contraris a la construcció de la zona comercial i ha fet campanya pel No. A la seva pàgina de Facebook diuen que accepten el resultat “perquè és la voluntat de la majoria tot i que no és el que ens agradaria donat que no és el model de poble que volem”.\nFins al moment, la CUP, també components del govern de Malgrat de Mar, no s’han pronunciat sobre el resultat de la consulta.\nConsulta Escultor Clarà


El bloc d'Iñaki Escudero: Pobre Patxi!\nSense entrar a discutir a fons, que seria un interessant debat, les mesures anti-esquerra abertzale adoptades pel lehendakari legal votat pel 40% dels electors, és a dir, retirada de cartells, prohibició d’actes, etc, el que queda clar és que Patxi López ha intentat, des de que la “llei de partits” i el PP el van situar al càrrec, donar una imatge de duresa contra aquest sector polític de la societat basca.\nL’ertzantza pot entrar a un bar a retirar unes fotos d’empresonats o treure uns cartells que reclamen l’amnistia. És la imatge que es vol oferir a Euskadi i, sobre tot, fora, a Espanya.\nLa imatge dels seus socis de poder, el PP, també és prou coneguda. Arantza Quiroga, sobre la que ja he escrit (aquí) n’és bon exemple. Pensar que aquests dos lehendakaris, el del govern i la del parlament, tenen cap tipus de connivència o relació amb l’esquerra abertzale seria, per qualsevol persona que segueixi l’actualitat política, una absurditat.\nPerò el cas és que l’altre dia, a l’homenatge als dos guàrdia civils assassinats per ETA, el lehendakari del govern basc, la lehendakari del parlament i el conseller d’interior, Rodolfo Ares, van ser xiulats per bona part dels ciutadans presents. No és cap novetat, ja l’anterior lehendakari era xiulat i insultat quan acudia a homenatges i funerals; i si no acudia, era criticat per insensibilitat envers les víctimes. Aquest, va ser una assassinat comés a les Illes Balears, per tant, sense cap mena de responsabilitat en quan a seguretat per part del govern basc, de fet, el ministre d’interior espanyol, el president i el cap de l’oposició van ser aplaudits.\nDiuen els mitjans de comunicació que el lehendakari “no nacionalista” en un primer moment es va quedar aturat, sorprès, amb un gest de contrarietat. Però després va continuar caminant resignat.\nPer què el xiulaven? A ell!\nPobre Patxi! Que dur deu ser per ell haver de sentir en pròpia pell les raons dels no-nacionalistes...\nlehendakari a la força\nla hipocresia laica de Patxi López\nPublicat per iescudero a 20:37\nEtiquetes ETA, Euskadi, patxi lópez


L'Ajuntament ha elaborat un informe sobre les víctimes d'explotació sexual a Ciutat, que revela que només un 8% ho denuncia\nNomés un 36% de les víctimes de tràfic de persones ateses per l'Ajuntament de Palma van verbalitzar que es trobaven en aquesta situació. Arxiu\nPalmaUn 17% de les persones que exerceixen la prostitució a Palma són víctimes del tràfic amb fins d'explotació sexual, segons el darrer informe elaborat per l'àrea de Justícia Social, Feminisme i LGTBI. L'Ajuntament ha elaborat un estudi a partir d'entrevistes amb 1.286 persones en situació de prostitució ateses el 2020 al municipi. D'aquestes, se n'han identificat 227 víctimes o possibles víctimes de tràfic de persones.\nAquests casos es divideixen en tres grups segons com han estat detectats: perquè s'han trobat indicis d'aquesta situació, perquè la víctima ho ha verbalitzat o bé perquè ha interposat una denúncia. Crida l'atenció que en només un 8% va anar als cossos policials a denunciar els fets (19 de les 227 víctimes), mentre que un 16% (36 víctimes) ho van verbalitzar i un 76% es va poder identificar gràcies a indicis.\nEn aquest sentit, la regidora de Justícia Social, Sonia Vivas, ha alertat que""una de cada cinc dones que exerceixen la prostitució a la nostra ciutat podria estar en situació de tràfic de persones, un fet que ens ha de fer reflexionar sobre la necessitat de prendre accions que ajudin en un futur a erradicar aquesta problemàtica". Per això, ha instat "la resta d'institucions a continuar treballant en aquesta línia, ja que el que està fent Palma és pioner i demostra la implicació de l'Ajuntament de Palma en la lluita de les violències cap a les dones".\nEl perfil majoritari de les víctimes de tràfic és el de dona, d'entre 25 i 34 anys, de nacionalitat estrangera, procedent fonamentalment de tres països: Nigèria, Colòmbia i la Xina. Majoritàriament exerceixen la prostitució a pisos o cases, uns espais que invisibilitzen les víctimes. Però una de les principals diferències entre les víctimes de tràfic i la resta que exerceixen la prostitució és que les primeres són més joves, segons ha puntualitzat la sociòloga de la Regidoria, Lourdes de la Cruz.\nMés joves i ocultes\nLa mitjana d'edat d'aquests perfils és de 32,8 anys, cinc anys menys que el gruix general de dones en situació de prostitució, segons la sociòloga municipal. A més, De la Cruz destaca que "els entorns de prostitució en què es troben són fonamentalment pisos o cases, espais que representen situacions de vulnerabilitat per la dificultat d'accedir-hi". Ara bé, també hi ha "dones al carrer, un 33%, algunes a clubs, un 14%", afegeix la tècnica.\nA més, De la Cruz ha apuntat que les dones en situació de tràfic es mouen "en nous entorns, que cada vegada s'estenen més", com ara "els serveis amb desplaçament, que impliquen que la persona que exerceix la prostitució s'ha de desplaçar fins al lloc on es troba el puter". Aquesta és una de les principals novetats que revelen les dades del 2020 respecte de les del 2019, juntament amb un ús més elevat de "pàgines web i noves tecnologies per cometre el delicte de tràfic", afegeix la sociòloga.\nprostitució tràfic de persones explotació sexual Ajuntament de Palma


Ponsatí demana de nou la dimissió del conseller Buch\nNo és la primera vegada en què Ponsatí surt del discurs oficial de JxCat, formació per la qual és eurodiputada com a independent\nper Júlia Navarro dimarts, 21 de juliol 2020 - 11:00h\nClara Ponsatí ha demanat per enèsima vegada la dimissió del conseller Miquel Buch. | ACN\nL'actual eurodiputada de Junts per Catalunya i exconsellera d'Ensenyament de la Generalitat de Catalunya, Clara Ponsatí, no ha tingut pèls a la llengua aquest dilluns a l'hora de demanar la dimissió d'un conseller electe per les seves mateixes sigles, les de JxCat. Ponsatí ha demanat la dimissió del conseller d'Interior, Miquel Buch.\nClara Ponsatí demana a Miquel Buch que dimiteixi\nHo ha fet després que els Mossos detinguessin un home a la rodalia del Monestir de Poblet aquest dilluns, en el marc d'una protesta contra la visita dels Reis d'Espanya a les instal·lacions monàstiques situades a la Conca de Barberà. «És pesat repetir-se, però quin remei: Fora les forces d'ocupació, Miquel Buch dimissió», ha piulat a Twitter:\nFora les forces d’ocupació, @MiquelBuch dimissió. https://t.co/CWpxYpVPax — Clara Ponsatí (@ClaraPonsati) July 20, 2020\nPonsatí no milita a cap formació política, però cal recordar que és eurodiputada per Junts per Catalunya i a l'entorn de Carles Puigdemont i el Consell per la República. La diputada europea ja havia demanat en diverses ocasions la dimissió e Buch durant la tardor passada, coincidint amb els aldarulls propiciats per la sentència del Tribunal Suprem contra membres del Govern de Catalunya de Carles Puigdemont.\nLa visita dels Reis a Poblet\nEl Reis d'Espanya han visitat aquest dilluns Catalunya amb una única aturada al monestir de Poblet, en el marc de la gira que estan fent arreu de l'estat espanyol arran de la crisi de la covid-19. La visita de Felip VI i Letícia a la Conca de Barberà ha anat acompanyada de protestes a l'exterior del recinte, convocades per Òmnium i l'ANC, i d'un fort dispositiu policial. Mentre els Reis visitaven el monestir, a fora els manifestants intentaven eludir el cordó policial i apropar-s'hi caminant entre vinyes. L'acció s'ha saldat amb algun moment de tensió i cops de porra, i amb un detingut per desordres públics. L'individu, un veí de Montblanc de 30 anys, hauria intentat robar la tauleta a un agent de la BRIMO, segons fonts policials.\nInterior Clara Ponsatí


Coneix a l'Eva - NOU MOSCADA\nSóc l’Eva Puigdollers Vivet, la dissenyadora darrere de Nou Moscada. M’apassiona la moda i , en especial, allò que expliquem les dones cada vegada que triem una peça per vestir-nos. Vaig decidir que volia convertir-me en dissenyadora per explicar a través de la roba que podem vestir-nos des de la senzillesa i, a la vegada, reafirmar la nostra personalitat. Crec en la moda atemporal, en una moda que s’adapta a les necessitats de les dones reals, que busquen sentir-se còmodes i explicar mitjançant la roba qui són i què els importa.\nEls viatges, l’artesania i les tradicions d’altres països i el compromís amb una moda ètica són una prioritat per a mi. Per això a totes les meves col·leccions hi ha referències als països i les cultures on he viatjat. També a tècniques tradicionals com poden ser el blockprinting o l’elaboració de teixits en teler. Nou Moscada és passió per la moda, amor per les cultures i les tradicions i respecte per les dones que aposten per una moda sostenible i feta a casa.\nA banda de dissenyar, aquí pots veure tot allò que també m’apassiona i que, d’una manera o altra, forma part també de Nou Moscada.


Han mort 96 espanyols des de l´inici de la missió - Diari de Girona\nHan mort 96 espanyols des de l´inici de la missió\nTretze han mort en atacs armats i 79 en accidents aeris, des el desplegament de les tropes al país el 2002\nEFE / MADRID Un total de 96 espanyols (93 militars, dos guàrdies civils i un traductor) han mort a l'Afganistan des de l'inici del desplegament de les tropes en aquest país el 2002, entre ells el sergent Manuel Argudín Perrino i la soldat Niyireth Pineda Marín, morts aquest diumenge en un atemptat.\nD'ells, tretze han mort en atacs armats, 79 en accidents aeris (62 en el Yak-42 i 17 en l'helicòpter Cougar), dos en accidents de trànsit i dos per causes naturals.\nLa de l'Afganistan és la missió que més vides humanes ha costat a Espanya, seguida de la de Bòsnia-Hercegovina, amb 23 morts.\nLa llista completa dels espanyols morts durant la missió militar a l'Afganistan és la següent:\n- 26 maig 2003 .- El major sinistre de la història de les Forces Armades va causar la mort de 62 militars espanyols que tornaven de la missió de pau a l'Afganistan (ISAF) en un avió Yakovlev-42 ucraïnès, que es va estavellar a Trebisonda ( Turquia).\nVint dels quaranta militars de l'Exèrcit de Terra eren membres del Regiment d'Enginyers número 1 de la Divisió Mecanitzada Brunete, amb seu a Castrillo del Val (Burgos). També van morir tretze tripulants (12 ucraïnesos i un bielorús), de manera que el balanç total és de 75 morts.\n- 16 agost 2005 .- Disset militars espanyols moren prop de Herat (oest de l'Afganistan) al estavellar-se l'helicòpter en què viatjaven. Els morts pertanyien al Batalló d'Helicòpters de Maniobra IV i al Regiment d'Infanteria "Isabel la Catòlica".\n- 24 octubre 2005 .- El capità metge Jesús de la Pasqua Belaustegui mor d'un infart de miocardi a la base espanyola a Herat (Afganistan).\n- 8 juliol 2006 .- Mor el soldat Jorge Arnaldo Hernández, d'origen peruà, a l'explotar un artefacte activat a distància per suposats insurgents durant una patrulla a la província de Farah.\n- 21 febrer 2007 .- L'explosió d'una mina al pas d'un comboi espanyol mata la soldat Idoia Rodríguez Buján a prop de Shindand, a la província d'Herat.\n- 26 maig 2007 .- El sergent d'Infanteria Juan Antonio Abril Sánchez mor en bolcar un vehicle militar a la província de Badghis.\n- 24 setembre 2007 .- Moren dos soldats del contingent espanyol - Stanley Mera Vera, d'origen equatorià, i l'espanyol Germán Pérez Burgos - i sis resulten ferits (tres greus) en una explosió al pas del blindat BMR en què viatjaven a prop de Shewan, al nord-oest de Farah (Afganistan).\nLes víctimes eren soldats cavallers legionaris de la I Bandera Paracaigudista, amb seu a Paracuellos del Jarama, i van ingressar a l'Exèrcit el 2007. En l'atac, reivindicat pels talibans, va morir també l'intèrpret afganès Roohulah Mosavi.\n- 9 novembre 2008 .- Un atemptat suïcida prop de Herat causa la mort el brigada Juan Andrés Suárez García i al caporal primer Rubén Alonso Ríos. Quatre militars resulten ferits en esclatar una furgoneta-bomba, que va envestir l'últim blindat del comboi en què viatjaven prop de Herat. Les víctimes pertanyien al grup de 52 instructors espanyols que ensinistren a l'exèrcit afganès.\n- 7 octubre 2009 .- El cap Crist Ancor Cabell Santana mor i cinc militars resulten ferits a l'explotar un artefacte al pas del vehicle en què viatjaven a la localitat afganesa de Siah Wash.\n- 8 gener 2010 .- El soldat Christian Javier Quishpe Aguirre, de 24 anys i nacionalitat espanyola, encara que oriünd de l'Equador, mor a la Base de Suport Avançat de Herat, després de ser atropellat per un vehicle.\n- 1 febrer 2010 .- El soldat John Felipe Romero Meneses, de 21 anys i nacionalitat colombiana, va morir a l'esclatar una mina anticarro al pas del vehicle que donava escorta i protecció a una caravana del programa mundial d'aliments a la localitat de Sang Atesh. Sis militars van resultar ferits.\n- 25 agost 2010 .- Dos guàrdies civils, el capità José María Galera Còrdova i l'alferes Abraham Leoncio Bravo Picallo, i un intèrpret espanyol d'origen iranià moren a Qala i Naw, a la província de Badghis, quan donaven classe a membres de la policia de l'Afganistan, pels trets d'un dels agents afganesos, que va ser abatut per altres membres del contingent espanyol. Els talibans es van atribuir l'atac.\n- 26 maig 2011 .- El subtinent de l'Exèrcit de l'Aire Pedro López Molina mor a Herat per causes naturals.\n- 26 juny 2011 .- El sergent Manuel Argudín Perrino i la soldat Niyireth Pineda Marín moren al explotar un artefacte al pas del vehicle blindat, en què viatjaven, a localitat afganesa de Qala-i-Naw. Tres militars resulten ferits.


Recomanacions de l’Oficina Comarcal d’Informació al Consum en relació a les anul·lacions pel coronavirus - Consell Comarcal del Bages\nRecomanacions de l’Oficina Comarcal d’Informació al Consum en relació a les anul·lacions pel coronavirus\nL’ens només atendrà presencialment els tràmits urgents i amb cita prèvia\nL’Oficina Comarcal d’Informació al Consum fa difusió dels drets de la ciutadania que amb motiu del coronavirus s’hagi vist afectada per casos d’anul·lacions o suspensions de serveis. El Consell segueix les directrius de l’Agència Catalana del Consum i demana un consum responsable i conscient durant les properes setmanes. L’ens només atendrà presencialment les consultes urgents que s’hagin tramitat amb cita prèvia i prioritza l’atenció telemàtica. També ofereix atenció telefònica de dilluns a dijous de 9 a 14.00 hores i dimecres de 16 a 18.30 hores al telèfon 93 693 03 53 o bé per correu electrònic al mail ocic@ccbages.cat\nVols i viatges (compres i reserves)\nSi l’empresa us avisa que no us podrà donar el servei (sigui quin sigui el motiu, si esteu a meitat d’un viatge, us han de retornar al punt d’origen).\nSi és per causa de força major (disposició d’algun govern que impedeix viatjar) teniu dret a reclamar el retorn de tots els imports pagats i no us correspondrà cap compensació addicional. Si no és per causa de força major la recomanació és reclamar a l’empresa per demanar indemnització pels danys i perjudicis que pugueu acreditar i en cas concret del transport aeri, us podria correspondre la compensació automàtica que recull el reglament europeu, tret que us comuniquin la cancel·lació del vol amb dues setmanes d’antelació.\nReviseu les condicions contractuals del servei que heu contractat. En cas que us cobrin una penalització, ha de constar en el contracte i ha de ser adequada i justificada.\nEn relació amb els viatges combinats –paquets turístics amb dos o més serveis contractats per a un mateix viatge-, si en el lloc de destí hi ha una situació de forçamajor no us poden aplicar cap penalització pel fet de cancel·lar el viatge.\nSi l’organització us avisa que no us podrà donar servei:\nSempre teniu dret a reclamar el retorn de tots els imports que heu pagat. O bé acceptar un canvi de data si així us interessa.\nEn cas de cancel·lació voluntària\nContacteu amb la prestador del servei per mirar d’arribar a un acord.\nSi es tracta d’una reserves contractada mitjançant plataformes digitals (per internet) mireu les condicions de l’allotjament (canvi de dates, reemborsament…)\nI si és un espectacle, esdeveniment esportiu, concert… mireu les condicions de l’entrada.\nEn cas que no es respectin tots aquests drets us aconsellem el següent:\nReclameu a l’empresa amb qui heu contractat el servei, de manera que en quedi constància (full oficial de reclamacions, bústia de reclamacions en línia de l’empresa, correu electrònic…).\nSi en el termini d’un mes l’empresa no us respon o no arribeu a un acord, podeu presentar una reclamació a l’OCIC del Bages (sempre sol·licitant cita prèvia al telèfon d’atenció 936930353) o amb el formulari web de l’Agència Catalana del Consum (www.consum.gencat.cat). Des dels organismes públics de consum es tramitarà la vostra reclamació mitjançant els mecanismes de resolució alternativa de conflictes, que són sistemes gratuïts i voluntarisper a ambdues parts.\nCatPress2020-04-15T08:51:07+01:0013 / 03 / 2020|Coronavirus, OCIC|\nL’Oficina Comarcal d’Informació al Consum va resoldre favorablement el 60% de les 984 reclamacions tramitades durant el 2020\nL’OCIC elabora tot un seguit de recomanacions per les persones afectades pel tancament de la clínica dental DENTIX a Manresa\nPromovem una campanya per afavorir el consum de proximitat aquest Nadal\nObert el termini de presentació de sol•licituds d’ajuts per a professionals, microempreses i cooperatives del territori\n9 / 06 / 2020\nArxiu de notícies Selecciona el mes abril 2021 març 2021 febrer 2021 gener 2021 desembre 2020 novembre 2020 octubre 2020 setembre 2020 agost 2020 juliol 2020 juny 2020 maig 2020 abril 2020 març 2020 febrer 2020 gener 2020 desembre 2019 novembre 2019 octubre 2019 setembre 2019 agost 2019 juliol 2019 juny 2019 maig 2019 abril 2019 març 2019 febrer 2019 gener 2019 desembre 2018 novembre 2018 octubre 2018 setembre 2018 agost 2018 juliol 2018 juny 2018 maig 2018 abril 2018 març 2018 febrer 2018 gener 2018 desembre 2017 novembre 2017 octubre 2017 setembre 2017 agost 2017 juliol 2017 juny 2017 maig 2017 abril 2017 març 2017 febrer 2017 gener 2017 desembre 2016 novembre 2016 octubre 2016 setembre 2016 agost 2016 juliol 2016 juny 2016 maig 2016 abril 2016 març 2016 febrer 2016 gener 2016 desembre 2015 novembre 2015 octubre 2015 setembre 2015 agost 2015 juliol 2015 juny 2015 maig 2015 abril 2015 març 2015\nConsulta pública prèvia sobre projecte d’ordenança fiscal regulador de la modificació de la taxa per la prestació d’assistència tècnica en matèria d’enginyèria\nConsulta pública prèvia sobre projecte d’ordenança fiscal regulador de la taxa per la prestació d’assistència tècnica en matèria d’arquitectura\nL’Espai Iris d’abril proposa una trobada de col·lectius i entitats LGTBI del Bages\nEl Consell Comarcal del Bages estrena l’exposició INFINITES per divulgar les identitats de gènere i promoure la diversitat


Notícies - La JNC anima el PSC i CUP a donar suport al ple a la declaració de sobirania\nLa JNC anima el PSC i CUP a donar suport al ple a la declaració de sobirania\nAnterior acte de la JNC\nel 15/feb/13 Marc Sala Política PDF\nLa JNC de Sant Cugat insta el PSC i la CUP a votar a favor a la declaració de sobirania de Catalunya que se sotmetrà a debat al ple d'aquest dilluns. La branca juvenil de Convergència Democràtica de Catalunya (CDC) 'no entén' com el PSC s'ha alineat amb el PP i C's en oposar-se a la votació d'aquest text al Parlament. De la mateixa manera, considera que la CUP amb les seves dues abstencions fa 'el joc' a les posicions contràries a la consulta.\nEls joves de CDC creuen que aquestes formacions haurien de sumar-se a la declaració ja que 'en una o altra mesura' han donat suport al dret a decidir. Segons el cap local de la JNC, Oriol Torres, davant l'ofensiva del PP en contra de la consulta, les formacions partidàries del dret a decidir haurien de fer seu aquest text.\nEntenem que davant l'actitud del PP d'evitar la consulta, les forces que en major o menor mesura aposten pel dret a decidir s'han de sumar a la declaració aprovada al parlament.\nLa JNC recorda als socialistes que van fer campanya a favor del dret a decidir i davant d'això consideren 'incomprensible' el vot negatiu d'aquesta formació al Parlament i esperen que a la ciutat hi donin suport. De la mateixa manera, demanen a la CUP que al ple municipal voti a favor del text i no repeteixi la fórmula emprada a la cambra catalana quan un dels tres diputats va votar a favor i la resta es va abstenir.


També troben 100 urnes, però l'empresa assegura que eren per a les eleccions del Barça\nLa Guàrdia Civil troba paperetes del referèndum a l'empresa Palibex d'Igualada ARA\nIgualadaLa Guàrdia Civil ha trobat 2,5 milions de paperetes, 4 milions de sobres i 100 urnes a l'empresa Palibex d'Igualada, segons han confirmat a l'ARA fonts del ministeri de l'Interior. Els propietaris de l'empresa han dit que les urnes, on hi havia logotips del Barça i d'Estrella Damm, es van fer servir per a les eleccions del Barça. Després de consultar-ho amb la fiscalia i de concretar-ho a l'acta, la Guàrdia Civil ha decidit deixar les urnes a l'empresa i s'ha endut les paperetes i els sobres.\nL'empresa Palibex és propietat d'un dels dos socis d'Events, una empresa d'Igualada on una estona abans havia entrat la Guàrdia Civil però no hi ha trobat res. Events, que es dedica a la producció d'esdeveniments culturals i esportius, treballa sovint amb el Barça. L'alcalde d'Igualada, Marc Castells, ha negat que s'hagin requisat urnes.\nLa reflexió que hem d'escampar arreu del món és que hi ha molts efectius a Catalunya perseguint urnes (URNES) i no terroristes o delinqüents\nDe l'empresa, situada al polígon industrial de Les Comes, han sortit dues furgonetes carregades amb caixes, segons expliquen a l'ARA fonts presencials. Unes cinquanta persones s'han concentrat a les portes de l'empresa i han acomiadat els agents de la benemèrita a crits de 'Votarem, votarem'.\nTot i que en un primer moment Events no ha deixat entrar la Guàrdia Civil perquè no duien una ordre judicial, finalment la direcció de l'empresa a accedit a deixar-los passar. Els agents, que anaven vestits de paisà, han dit als treballadors que buscaven "paquets grans", i han marxat sense trobar-hi res. L'alcalde d'Igualada, Marc Castells, s'ha desplaçat fins a l'empresa, que està ubicada al polígon de Les Comes.\nAquest és el segon registre que la Guàrdia Civil fa a l'entorn d'Igualada. El primer va ser divendres passat, 22 de setembre, a l'empresa Innovapack, d'Òdena. En aquella ocasió, una desena d'agents vestits de paisà i amb cotxes no logotipats es van presentar a l'empresa buscant material relacionat amb el referèndum de l'1-O, però al cap d'una hora de registre, van marxar sense emportar-se res.


Universitats en Chervey - Directori - Llistat - Guia - universitats - Aube - Champaña-ardenas - França - Universitiesintheworld\nPàgina d'inici › Per país › França › Champaña-ardenas › Aube › Universitats en chervey\nUniversitats en chervey Aube > Champaña-ardenas > França\nSi vols contribuir a augmentar la visibilitat del seu centre i millorar la seva popularitat, introdueixi la seva informació, si és que encara no apareix en els nostres registres. Així que quan els estudiants busquen a les universitats Chervey, el seu centre apareixerà al costat de tots els altres que estan registrats en aquest directori. Però si també s'afegeix un comentari quan vostè ja es troba aquí, que són encara més propensos a superar la competència.\nSabem que aquest és un temps que implica una gran quantitat d'estrès i mals de cap, ja que a més de triar què estudiar, ha de triar on. I tots dos s'ha de donar la importància que els correspon. Per aquesta raó, cal pensar molt acuradament i decidir amb certesa que la seva elecció realment s'ajusta a les seves expectatives, tant durant els seus estudis i posteriorment quan els acabi i és el moment d'entrar al mercat laboral. Estudiar en Universitats en Chervey és una alternativa si vols viure en Chervey al costat dels seus 199 habitants. Localitzar les universitats de la zona al mapa que es troba enmig d'aquesta pàgina i examinar amb cura.\nÉs el centre on va anar a estudiar adjunta a l'àrea d'Educació Superior Europea o el famós 'Procés de Bolonya'? Aquest és un problema important i transcendent, encara que molts estudiants no s'adonen o no saben de què es tracta. Avui en dia, el fet que el Universitats en Chervey s'adjunta a aquest marc és de gran importància per a la futura inserció laboral, tant dins Chervey i l'exterior, pel fet que les dues empreses públiques i privades estan demandant cada vegada més èmfasi en professionals preparats en els centres que tenen integrat aquests canvis en els seus plans d'estudi.\nSi vols ajudar a altres usuaris que estan buscant Universitats en Chervey per trobar la seva universitat, publica un comentari al formulari de registre en Universitiesintheworld. Avui en dia gairebé tothom busca l'opinió de persones reals a la xarxa per basar la seva decisió en el que llegeixen. Així que si vostè està satisfet amb la seva institució d'educació superior, que sàpiguen totes les seves raons, ajudant-los a prendre una decisió sàvia.\nUniversitats en Chervey per categoria\nTroba les universitats de propietat privada en Chervey (França). Les universitats privades prioritat a les necessitats individuals dels seus estudiants i fer tot el possible perquè el seu aprenentatge integral. Tingueu en compte que cada universitat estableix un percentatge d'assistència a classe per a l'estudiant per aprovar el curs. En general, el 80 per cent. Aprendre sobre aquests i altres detalls posant-se en contacte amb els centres educatius privats que li brindem a la nostra llista\nQuan arriba el moment de considerar quina universitat per estudiar en Chervey (França), també cal pensar en altres temes d'importància per a ser assertiu en la nostra decisió. A més de decidir quin curs que realment volem fer, decidir el centre universitari on volem estudiar és una qüestió molt important. Mira tots ells amb atenció, investigar els avantatges i desavantatges i unir-se a la universitat que millor s'adapti a les seves necessitats\nVols estudiar en una de les millors universitats Chervey (França)? Introduïu a conèixer els centres universitaris que han destacat en els últims anys sobre els altres i triar un entre els millors, d'acord a la carrera que està considerant fer. D'aquesta manera és fàcil de no estar equivocat\nVols venir a Chervey (França) per estudiar la seva carrera universitària? Està buscant universitats barats i assequibles? Tingueu en compte que si es mou per començar els seus estudis, hi ha altres despeses que ha d'incloure en el seu pressupost per a la seva carrera professional, com ara les despeses d'allotjament. Recomanem optar per apartaments compartits, que solen ser la forma més barata per viure mentre estudies\nHi ha diverses raons per les que ha d'estudiar en una universitat lliure en Chervey (França). A més de no haver de pagar pels seus estudis, ja que els costos són coberts al 100 per cent per l'Estat, el descobriment d'una nova cultura i la integració en els seus costums i tradicions poden representar una experiència màgica, des del qual es va a aprendre molt i que mai oblidarà\nUniversitats preparats acadèmicament i eficient, amb un alt grau d'excel·lència i acreditats per organismes de l'estat. Si ho va a apreciar la qualitat dels estudis, no us oblideu de mirar al llistat d'universitats acreditades en Chervey (França), per tal de comparar-los i triar el millor lloc per estudiar la seva carrera\nLlistat de universitats pròxims a Chervey\nEcole Supérieure de Commerce de Dijon- (Situat a 97.56 km)\nUniversité de Bourgogne- (Situat a 99.93 km)\nEcole Supérieure de Commerce de Reims- (Situat a 128.71 km)\nInstitut National Polytechnique de Lorraine- (Situat a 134.63 km)\nEcole Nationale Supérieure d'Agronomie et des Industries Alimentaires- (Situat a 135.38 km)\nUniversité de Reims Champagne-Ardenne- (Situat a 129.86 km)\nUniversité de Technologie de Troyes- (Situat a 35.40 km)\nEcole Nationale Supérieure Electricité et Mécanique- (Situat a 135.50 km)\nEcole Supérieure d'Electricité- (Situat a 135.50 km)\nEcole Nationale Supérieur de Géologie de Nancy- (Situat a 135.58 km)


AMPA CEIP REIXAC: 2013\nLA PANERA DE NADAL LI TOCA A LA FAMÍLIA MUÑOZ, DE P4B\nAquesta tarda s'ha fet a l'escola l'acte de lliurament de la panera de Nadal a la família d'Eric Muñoz, de P4B, que s'ha mostrat molt contenta perquè la sort hagi caigut en ells. La presidenta de l'AMPA, Sílvia Alquézar, i la vocal de la junta, Meli Molero, li han entregat el lot, fet a base de productes adquirits a comerços i botigues de Montcada i Reixac. Des d'aquí agraïm a les famílies que hagin participat en el sorteig i felicitem la família Muñoz.\non de desembre 16, 2013 Cap comentari:\nMÉS DE 100 QUILOS DE SOLIDARITAT\nLa jornada de recapte que es va fer dimecres 11 de desembre a l'escola Reixac va ser tot un èxit. Entre tots vam aconseguir recollir 140 quilos d'aliments de llarga durada que s'han lliurat a Càritas i que es destinaran a cobrir les necessitats bàsiques d'alimentació de famílies de Montcada amb dificultats econòmiques. Aquesta ha estat una nova acció de la Comissió de solidaritat de l'AMPA, però n'hi haurà més al llarg del curs perquè creiem que cal potenciar aquest valor entre els infants i les famílies de l'escola. Gràcies a tots els que hi heu col·laborat!\nDIMECRES 11, RECOLLIDA SOLIDÀRIA D'ALIMENTS\nMoltes famílies de Montcada estan vivint situacions d’autèntica necessitat a causa de l’atur i de la falta d’ajuts. Són famílies com les nostres, que fins fa poc no podien ni imaginar que necessitarien suport per cobrir allò més bàsic com l’alimentació dels seus fills. Aquestes famílies mereixen el nostre suport solidari. No les podem deixar soles. Des de l’escola els hem de fer notar que la seva problemàtica la sentim com si sigués nostra. Alhora, des d’un punt de vista educatiu, és molt saludable per als nostres fills entendre que allò que li passa a d'altres nens –a altres famílies–, no els hi pot resultar indiferent i que ells poden fer alguna cosa per ajudar.\nRecollirem els aliments que porteu i els lliurarem a Càritas Montcada, per ajudara l’esforç que aquesta entitat fa regularment, un esforç que per a moltes famílies representa poder cobrir les necessitats d’allò més bàsic i no passar gana. Els aliments han de ser envasats, de llarga durada i amb data de caducitat vigent, i es tractaria de recollir preferentment:\nLlegums, pasta, galetes, sucre, llet, sucs envasats, oli, llet maternal (molt necessària), productes de conserva en llauna, dolços nadalencs...\nEl dimecres dia 11 de desembre hi haurà unes taules amb caixes de cartró en les quals podreu dipositar les vostres aportacions. Una persona de l’AMPA estarà a cada taula per a qualsevol aclariment que necessiteu. Posarem dos punts de recollida: un punt a la porta de l’AMPA i un altre a l’entrada d’infantil, a les hores d’entrada i sortida de l’escola.\nMatí de 9:00 a 9:30 i de 12:30 a 13:00\nTarda de 15:00 a 15:30 i de 16:15 a 16:45\nEsperem les vostres aportacions. La solidaritat ens fa humans i dignifica les nostres vides i les dels nostres fills. Intenteu que siguin els vostres nens els qui dipositin la vostra aportació a les caixes. Moltes gràcies!\non de desembre 09, 2013 Cap comentari:\nJA TENIM ENLLESTIDA LA PANERA DE NADAL\nLa Superpanera de Nadal de l'AMPA del Reixac\nJa tenim enllestida la panera de Nadal, feta amb productes de màxima qualitat adquirits a comerços i botigues de la localitat. A partir de dilluns 2 de desembre ja podeu passar a pagar els números del sorteig de la panera que hem repartit entre els alumnes –2 per nen al preu d'un euro cadascun. El número premiat serà el que coincideixi amb les tres últimes xifres del sorteig de l'ONCE del dia 13 de desembre. En cas que no aparegui el número premiat, es farà un sorteig a l'escola el 18 de desembre amb el sistema tradicional (una bossa amb tots els números venuts i una mà innocent que tregui la papereta). Bona sort a tothom!\non de novembre 29, 2013 Cap comentari:


#BCNAntimasclista | Ada Colau\nUs imagineu que des de principis d'any fins ara haguessin assassinat a 93 polítics, mestres, periodistes o qualsevol altre col·lectiu pel fet de formar part d'aquest col·lectiu? Estaríem en estat d'emergència. 93 dones, segons Feminicidio.net, han estat assassinades a l'Estat fins ara durant el 2015. Cinc, a Barcelona.\nLa lluita contra la violència de gènere és una prioritat per al nou govern de Barcelona. Volem abordar-la amb polítiques transversals i amb més recursos per a l'atenció a les víctimes i també per a la prevenció, amb mesures educatives que comencin des de la llar d'infants, perquè la formació sana i no sexista de rols, referents i símbols té una gran força transformadora. Hem llançat, a més, la campanya #BNCAntimasclista. Perquè som totes i tots: govern, oposició, entitats, veïnes i veïns de Barcelona, la ciutat sencera, qui rebutja la violència contra les dones i es declara ciutat antimasclista.\nUs deixo un vídeo del final de la meva intervenció ahir en la celebració institucional del dia contra les violències masclistes. "No volem ser princeses, volem ser el que ens doni la gana i com ens doni la gana ... Volem ser dones lliures i felices."\nAnterior L'únic camí és la pau\nSegüent Nadal a la plaça Catalunya


"ORIOL MASPONS. CADAQUÉS" - 2021 - PSV\n"ORIOL MASPONS. CADAQUÉS" - 2021\nExposada de l’1 al 10 d’octubre de 2021 al Festival Internacional de Fotografia InCadaqués.\nLa Fundació Photographic Social Vision organitza, conjuntament amb el festival InCadaqués, l’exposició “Oriol Maspons. Cadaqués” l’octubre de 2021, exposada al Museu de Cadaqués.\nLa mostra recull imatges icòniques de Cadaqués durant la dècada dels 60, amb còpies de l’època, disponibles a la venda per a col·leccionistes. A través d’elles, es pot apreciar el procés de transformació de la població.\nEstà formada per quatre blocs temàtics que reflecteixen part de l’obra de Maspons, prolífic en tota mena de gèneres. El primer recull sessions de moda amb Cadaqués i el Cap de Creus com a teló de fons, on va participar la mítica model Elsa Peretti. El segon, mostra retrats inèdits de Dalí a Portlligat. El tercer presenta escenes del primer turisme que arribava al poble. I en el darrer, trobem atmosferes surrealistes inspirades en els paisatges que ofereix el Cap de Creus.


Dissipem el catastrofisme i la por a les entitats del districte | Sants-Montjuïc per la Independència (ANC)\n← Recomanem, del 4 al 10 de febrer, 3 articles, 2 vídeos, 1 àudio i 1 web\nJo, Manel Mora, #tambésócindependentista →\nDissipem el catastrofisme i la por a les entitats del districte\nL’Assemblea Nacional Catalana (ANC), organització ciutadana transversal i unitària treballa per aconseguir una majoria social favorable a la independència de Catalunya, des de l’escrupolós respecte als procediments pacífics i democràtics.\nEn el nostre cas, com a veïns del districte de Sants-Montjuïc, conformem l’assemblea territorial de l’ANC Sants-Montjuïc per la Independència, i duem a terme una campanya per donar arguments que dissipin el catastrofisme i la por propagada pels mitjans contraris al procés de secessió i, alhora, per donar a conèixer els avantatges i inconvenients, de caire econòmic, que tindríem si optéssim per la independència en el referèndum que se celebrarà abans de la fi de 2014. Aquesta campanya pretén arribar al màxim nombre de persones possible. Amb els modestos mitjans de què disposem, creiem que adreçar-nos a les associacions i entitats del districte és una bona manera d’aconseguir-ho.\nJa hem dut a terme amb èxit diverses xerrades d’aquest tipus, com ara a l’Associació de Comerciants de Creu Coberta, als Castellers de Sants o a l’AMPA CEIP Gayarre, sempre amb el mateix format. L’ANC hi aporta dos conferenciants: una persona de l’equip de coordinació de Sants-Montjuïc per la Independència, que fa una breu presentació de l’ANC i els seus objectius, i després un economista, que fa una exposició, breu, al voltant de les següents preguntes:\nSi Catalunya fos independent, què passaria amb l’economia del país?\nSeria un país viable econòmicament?\nPodria afrontar les prestacions de l’atur?\nQuins inconvenients i quins avantatges tindríem per competir amb altres països?\nQuè passaria amb l’idioma castellà?\nFinalitzades les exposicions, es dóna pas a un torn de paraules, perquè els assistents puguin exposar els seus dubtes i els conferenciants els puguin respondre (en la mesura possible). L’afinitat que es dóna entre les persones d’una mateixa entitat i la proximitat amb els conferenciants ajuda sempre a produir un diàleg fluid i distès.\nSi penseu que una xerrada semblant pot ser d’interès per als components de la vostra entitat, per part nostra estem disposats a dur-la a terme el dia i l’hora que millor s’adapti a les vostres necessitats. Podeu contactar amb nosaltres a l’adreça smxind.info@gmail.com.\nComissió de Relacions amb les Entitats i el Comerç\nFotografies del darrer acte, a l’Escola Joan Pelegrí, el 18 de febrer de 2013


Anul·lada la Universitat d’Estiu Ramon Llull Puigcerdà 2020 — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Anul·lada la Universitat d’Estiu Ramon Llull Puigcerdà 2020\nUniversitat d'Estiu Ramon Llull Puigcerdà (Foto: AUCer / arxiu)\nLa 22a edició de la Universitat d’Estiu Ramon Llull Puigcerdà no se celebrarà aquest any 2020. L’Associació Universitària de Cerdanya (AUCer), l’Ajuntament de Puigcerdà i la Universitat Ramon Llull (URL) han acordat anul·lar les dates dels cursos d’enguany, que havien de dur-se a terme del 13 al 17 de juliol, i la nova previsió és que la propera edició serà ja l’any vinent, el juliol de 2021.\nL’AUCer, reunida en assemblea extraordinària, ha ratificat la decisió aquest cap de setmana passat. Com en d’altres esdeveniments, el motiu ha estat les dificultats per poder dur a terme l’activitat de manera presencial, en el context actual de restriccions de seguretat per tal de prevenir la propagació del coronavirus. I en la mateixa línia d’altres projectes semblants, s’ha volgut prioritzar la seguretat dels participants.\nAl llarg de les darreres setmanes, des de l’inici de la pandèmia, les institucions organitzadores han estudiat diversos escenaris possibles pel que fa a aquesta 21a edició. Entre aquests hi havia la possibilitat de celebrar una versió reduïda de la Universitat d’Estiu, com a programació cultural prèvia a les Festes del Roser, la festa major de Puigcerdà. També s’ha mantingut el contacte amb el Col·legi de Metges de Barcelona i el Col·legi de Farmacèutics de Girona per saber si era factible fer les tradicionals jornades professionals d’ambdues entitats, integrades des de fa anys al programa formatiu a la Cerdanya i que reuneixen professionals de tot Catalunya. Finalment, però, s’ha decidit que aquest 2020 no hi haurà Universitat d’Estiu Ramon Llull Puigcerdà.\nTot i haver-se vist forçats a prendre aquesta determinació, des de l’organització es manté l’aposta per seguir portant formació, divulgació i cultura de qualitat a la Cerdanya, tant a l’estiu com la resta de l’any, i el desig de recuperar les activitats presencials tan aviat com sigui possible, amb les mesures adients de seguretat i prevenció.\nL’AUCer, l’Ajuntament de Puigcerdà i la URL aprofitaran tota la feina ja feta (el programa de cursos ja estava definit) per reprendre el campus pirinenc de la Universitat d’Estiu amb més força l’any 2021. Des de les tres institucions s’ha volgut aprofitar per agrair el suport, la fidelitat i la comprensió d’alumnes, professors, patrocinadors, espònsors , col·laboradors i voluntaris.


Pàgina d'inici\tAgenda\tTempler per un dia\nDel 3 al 25 de setembre de 2011 - Lleida (Segrià)\nEl castell templer de Gardeny de Lleida ofereix la possibilitat, fins el 25 de setembre, de participar en la representació del ‘Templer per un dia’. Es tracta d’una visita guiada que introdueix el visitant en la vida diària d’un cavaller templer. El visitant deixa de ser espectador de la història per convertir-se en protagonista i fins i tot utilitza objectes recreats de l’època. Aquesta proposta trasllada el públic a la primera meitat del segle XIII, moment en què la casa de Gardeny va viure la seva màxima esplendor, per mitjà d’un itinerari interpretatiu del dia a dia d’un cavaller templer i dels diversos membres d’aquesta comunitat.\nAquestes visites estan dirigides a tot tipus de públic; en especial, al públic familiar, tot i que també es pot dirigir al públic adult que tingui interès en el món medieval i, en concret, en l’apassionant món dels templers. Les representacions es fan els dissabtes i diumenges a les 12 i les 18 h. Cal fer la inscripció prèvia al 973 27 19 42 o a gardeny@paeria.cat.


S’aprova unànimement la dissolució definitiva de l’Institut Municipal d’Esports (IME) - VilaWeb\nS’aprova unànimement la dissolució definitiva de l’Institut Municipal d’Esports (IME)\nEl personal del fins ara organisme autònom d’esports s’integrarà a la plantilla de l’Ajuntament\nL’Institut Municipal d’Esports de Vic (IME) ha quedat dissolt de forma definitiva en el ple de l’Ajuntament que ha tingut lloc aquest dimecres. Amb l’aprovació d’aquest dictamen, de forma unànime, el personal que formava part de l’IME s’integrarà dins de la plantilla del consistori.\nTot i que la regidora de Capgirem Vic, Sara Blázquez, s’ha mostrat a favor d’aquesta dissolució ha sol·licitat poder votar a part el punt del dictamen que especificava la creació d’una plaça eventual com a assessor d’Esports i Convivència i Seguretat del fins ara gerent de l’Institut. Aquest punt ha estat aprovat amb els vots en contra de Capgirem i els vots a favor de la resta de grups polítics municipals.\nAmb l’abstenció de Capgirem Vic, i el vot a favor de la resta de càrrecs electes assistents, s’ha aprovat el conveni de col·laboració entre l’Ajuntament i l’OAR Vic, en què s’estableix que el consistori seguirà concedint una subvenció de 66.000 euros, a repartir en quatre partides anuals de 16.500 euros entre els anys 2017 i 2020. El regidor d’Esports, Titi Roca, ha destacat que l’aprovació del conveni servirà perquè es pugui continuar fent una “gran tasca per la ciutat feina de barri, de cohesió social impagable i de pràctica esportiva en una zona en què es coneix la complexitat existent”. Així es permetrà donar garanties perquè es facin millores en un camp de futbol que actualment està en molt mal estat.\nEl regidor d’ERC-Som Vic, Josep-Lluís Garcia, ha demanat que “les subvencions municipals a entitats esportives de la ciutat es facin seguint uns criteris establerts per definir les característiques i condicions d’aquestes ajudes”. En aquesta línia, la regidora de Capgirem Vic, Sara Blázquez, ha manifestat el seu rebuig a “les subvencions atorgades a la carta”, tot i que ha volgut reconèixer la bona feina que fa l’entitat.\nEn aquest sentit, Roca ha respost que “regular les subvencions a entitats esportives és una de les prioritats del govern” i sobretot, “afavorir aquelles entitats que fan una bona feina pel conjunt de la ciutat”.\nEl regidor de Vic per tots, Arnau Martí, ha donat el seu suport al dictamen, i ha afirmat que “tots volem que l’OAR Vic segueixi realitzant la seva tasca social i esportiva ja que és una d’aquelles entitats imprescindibles per la ciutat”. Martí s’ha mostrat a favor d’ajudar a les entitats i més quan es tracta d’una associació que “si no existís s’hauria d’inventar”, ha dit .\nPer la seva banda, el regidor de Plataforma Vigatana, Josep Anglada, s’ha mostrat favorable a “ajudar a les entitats esportives de la ciutat”.\na/ Moció presentada per ERC-Som Vic per reprendre d’immediat els treballs per a la redacció del Reglament de Participació Ciutadana i el Reglament Orgànic Municipal de l’Ajuntament de Vic. La moció queda aprovada amb els vots a favor d’ERC-Som Vic, Capgirem Vic i Vic per a tots i els vots en contra de PDeCat i Unió-PSC i PLV.\nb/ Moció presentada per Capgirem Vic per fer efectiu l’avís a la població sobre la superació d’ozó troposfèric en el llindar d’informació a la zona de qualitat de l’aire de la Plana de Vic. La moció s’aprova per unanimitat.\nc/ Moció presentada per Capgirem Vic per a la creació d’un protocol contra les agressions sexistes als grans esdeveniments d’oci o festius a Vic. La moció s’aprova per unanimitat.\nd/ Moció presentada per Plataforma Vigatana per instar el govern de l’Estat a rebaixar l’IVA cultural en el cinema. Es retira la moció.\n(Comunicació. Ajuntament de Vic)


Com saber si puc confiar en el meu agent immobiliari? - Immobiliaria Barcelona\nArribem a casa amb la compra del supermercat i descobrim que els iogurts que ens han venut estan caducats, així que donem mitja volta amb decisió (i cert grau d’irritació, no ens enganyem), mostrem a la dependenta el tiquet de compra i li exigim que ens reemborsi l’import o bé que ens doni el producte en bon estat. Així de senzill i efectiu. Però, què passa quan el pis que ens han venut o llogat no es correspon amb allò pactat segons contracte?\nUps, problema. Encara que sembli increïble, tenint en compte la quantitat de diners que invertim en habitatge de compra o lloguer, hi ha un gran desconeixement de quins són els procediments per reclamar a una agència immobiliària.\nA més, en l’actual situació, s’han incrementat les transaccions online en les que desconeixem amb seguretat qui hi ha a l’altre banda.\nEn realitat, el primer que has de saber si vius a Catalunya és que des del 20 de setembre del 2013 totes les agències immobiliàries estan obligades a disposar de fulls oficials de queixa, reclamació i denúncia, segons indica el Decret 121/2013, de 28 de febrer, pel qual es regulen els fulls oficials de queixa, reclamació i denúncia, valgui la redundància i, aquests full també estan disponibles en format digitat o a les oficines d’atenció al consumidor com la de l’ajuntament de Barcelona:\nEn el cas que es provi que hi ha una infracció administrativa, les sancions s’imposen d’acord amb el que estableix la Llei 22/2010, de 22 de juliol, del Codi de consum de Catalunya (articles 331-1 a 331-6 i 332-2 a 333 ) .\nTot això esta molt bé però si presento una reclamació vol dir que ja m’han enganyat i t’estaràs preguntant, com saber si puc confiar en el meu agent immobiliari? És més senzill del que creus:\nAssegura’t que l’agent que has contractat està inscrit en el Registre d’Agents Immobiliaris de Catalunya (AICAT), obligatori per a tots els agents immobiliaris. A Immobiliària Barcelona® constem inscrits amb el número 4641. Pots consultar l’arxiu la inscripció al registre d’agents immobiliaris de la Generalitat de Catalunya. Aquest registre exigeix que l’agent tingui una formació mínima i, molt important, una assegurança de responsabilitat civil de 300.000€ i una altra de cauciò de 60.000€ per respondre davant dels consumidors.\nPots mirar també si es un agent col.legiat. Des de el col.legi d’agents immobiliàris vetllen per la qualitat i l’ètica professional dels agents i pel correcte funcionament dels seus serveis. Pots comprovar si una agent està col.legiat a espaiapi.cat. Fins i tot si tens interrogants jurídics o dubtes en relació a una operació immobiliària amb un agent col.legiat sempre pots acudir al servei jurídic del col.legi. Immobiliària Barcelona® està representada al col.legi per el seu gerent amb el número de col.legiat 3125.\nSi necesiteu majors explicacions no dubte a contactar amb nosaltres perque un agent us resolgui els dubtes sense compromís a:


Farà bon temps fins divendres, amb pluges i neu per al cap de setmana\n1 min. 30/09/2020 06:00\n651x366 Diferència prevista entre la temperatura màxima d'avui i la de dissabte. / ARA Diferència prevista entre la temperatura màxima d'avui i la de dissabte. / ARA\nSi bé l'estiuet més conegut en la tradició popular és el de Sant Martí, que és l'11 de novembre, també Sant Miquel, que era aquest dimarts, se sol associar segons la tradició a uns dies de temperatures una mica més altes; en aquest cas ho notarem sobretot aquest dimecres i dijous.\nTot això s'acabarà ràpidament a partir de divendres, amb un nou canvi de temps que provocarà un altre període de quatre o cinc dies de temperatures baixes per ser a principis de tardor. La baixada del termòmetre que hi haurà entre dissabte i diumenge s'assemblarà força a la del cap de setmana passat.\nAquest dimecres hi haurà sol durant bona part del dia, i a la tarda creixeran nuvolades. Dijous ja serà un dia més variable i més insegur: aquí al Pirineu es podrien escapar algunes gotellades, sobretot a la tarda. Pluges minses, en tot cas.\nDivendres el pas d'un borrasca més activa farà ploure a tot arreu. Les precipitacions arribaran a ser molt abundants en alguns sectors del Pirineu, on es tornaran a superar els 50 l/ m² com ja va passar el cap de setmana passat.


[CONCERT] Orquestra Fireluche : Centre Civic Convent Sant Agusti\nAra ets a - Inici » Programació Cultural » [CONCERT] Orquestra Fireluche\n20 d’octubre 21h . 6€\nPascal Comelade i Pau Riba són alguns dels músics que han col·laborat amb l’Orchestra Fireluche, un col·lectiu de músics fundat el 2002 a La Cellera de Ter (Girona). L’Orchestra Fireluche són 10 músics que toquen amb andròmines de tota mena: instruments de joguina, inversemblants, clàssics, de diferents cultures del món,… El seu nom prové d’un escrit d’Eduardo Galeano. El seu món és el de les músiques d’envelat; el dels sons eteris i reverberants; el dels engranatges dels autòmats; el del rock’n’roll de butxaca i el de les melodies vocals. “Èpica amb minúscules,” diuen. D’ençà que van gravar el seu primer disc, el 2004, n’han fet sis més. El darrer es titula Colibrí en flames (2017) i suposa un retorn als seus orígens passat pel sedàs del productor Morgan Chaney.\n(Foto Anna Bordonada)


Vila-real millora la mobilitat urbana amb la reordenaci� de p�rquing a l'avinguda d'Alemanya i...\nEl Departament de Mobilitat empr�n aquest mes d'agost una s�rie de treballs per a millorar la seguretat en els despla�aments i els estacionaments de la ciutat. Amb un import global de 14.000 euros aproximadament, els treballs se centren en la reordenaci� de l'aparcament a l'avinguda d'Alemanya, l'habilitaci� d'un nou p�rquing al carrer de Jaume Roig i la reubicaci� d'una de les parades d'autob�s al carrer de Vicente Sanchiz. "Es tracta de xicotetes actuacions, per� molt necess�ries per a continuar avan�ant en una mobilitat urbana m�s segura, sostenible i adequada a les condicions d'una ciutat moderna com �s Vila-real", assenyala el regidor de Territori, Emilio M. Obiol.\nLa primera de les actuacions, ja en marxa, �s el canvi en el tipus d'estacionament en un tram de l'avinguda d'Alemanya, concretament el compr�s entre els carrers de la Senda Pescadors i Onda. En aquest punt, on fins ara els vehicles estacionaven en bateria, envaint vorera i cal�ada, l'estacionament passa a ser en cord�. "En aquest tram de via, el tipus d'estacionament estava sense senyalitzar, per� els cotxes aparcaven en bateria, en un punt on l'espai era insuficient, amb la qual cosa els extrems dels vehicles enva�en tant la vorera com la cal�ada i redu�en de fet els dos carrils disponibles a nom�s un, amb el que aix� suposa de minva per a la seguretat vi�ria", detalla Obiol. La reordenaci� de l'aparcament, a m�s, s'ha realitzat sense eliminar places i incorporant al vial dos espais reservats PMR.\nUn altre dels projectes que s'emprendran aquest estiu dotar� el barri de Cervantes d'un nou aparcament per a 52 vehicles al carrer de Jaume Roig, en un solar tancat amb el propietari del qual la Regidoria de Territori ha arribat a un acord d'�s. El recinte inclour� quatre places PMR, aparcament per a motos i per a bicicletes, a m�s d'entrades i eixides degudament senyalitzades. Aquests treballs se sumen a altres actuacions realitzades per l'equip de govern en el Pla d'optimitzaci� de solars, buscant acords amb els propietaris de parcel�les sense �s per a l'habilitaci� de places de p�rquing. El nou aparcament al Termet, obert tots els dies a l'estiu, el carrer de Sant Crist�fol o el p�rquing enfront del col�legi Jos� Soriano, a m�s de la recent creaci� d'altres 70 places a la pla�a de la Panderola, al costat de la futura seu comarcal de Creu Roja, s�n algunes de les actuacions. "L'aparcament de Jaume Roig donar� servei a una zona amb alta demanda, on se situen, a m�s, importants serveis com la piscina Yurema Requena i el pavell� Bancaixa", valora Obiol.\nL'�ltima de les accions de millora de la mobilitat que s'emprendr� aquest estiu �s el canvi d'ubicaci� de la parada de l'autob�s urb� del carrer de Vicente Sanchiz, per a donar soluci� als problemes de tr�nsit i de seguretat que ocasionava la ubicaci� inicial. En concret, la parada que fins ara est� situada enfront del carrer del Cronista Traver -al costat d'un encreuament d'incorporaci� de tr�nsit al vial- es recular� uns metres per a situar-se al costat del carrer d'Onda. "�s una xicoteta reculada, que no afecta la l�nia ni els usuaris del bus, per� que estem segurs que contribuir� a millorar la seguretat i el servei", conclou el regidor.\nD'altra banda, les obres de la nova rotonda de regulaci� de tr�nsit al carrer de l'Encarnaci� avancen a un bon ritme, amb l'objectiu que la nova glorieta estiga completament finalitzada el cap de setmana del 31 d'agost, en la jornada de Lliga que enfrontar� el Villarreal CF amb el Real Madrid. "Estem treballant amb la m�xima celeritat perqu� els treballs estiguen finalitzats i garantir d'aquesta manera la seguretat en un punt que veu incrementat notablement el tr�nsit en dies de partit", agrega.


EUROPA PRESS06.02.2019 - 17:08h\nAgents de la Policia Nacional han acordonat aquest dimecres les obres de l'Hotel Sidi San Juan a Alacant després que sobre l'una de la vesprada s'haja alertat de l'aparició d'unes suposades bombes soterrades en la zona. Els tècnics del TEDAX desplaçats han comprovat que es tractava de botelles d'acetilé o oxitall, utilitzat per a tallar grans superfícies.\nLes dos botelles enterrades que han generat alarma.\nSegons ha informat fonts de la Policia a Europa Press, els dos artefactes pareixien bombes d'aviació, per la qual cosa han procedit a acordonar la zona com estableix el protocol de seguretat.\nNo obstant açò, els tècnics en desactivació d'artefactes explosius han confirmat que es tractava en realitat de dos botelles d'acetilé o oxitall.\nLes dos botelles eren molt antigues i estaven molt deteriorades i "morfològicament eren molt similars a les bombes d'aviació". Pel que sembla, podrien haver quedat soterrades quan es va construir l'hotel.


El catàleg del Premi Mallorca de Fotografia Contemporània és una realitat - Consell de Mallorca\nVés enrere El catàleg del Premi Mallorca de Fotografia Contemporània és una realitat\nEl catàleg del Premi Mallorca de Fotografia Contemporània és una realitat\nL’edició del llibre ‘Androids in the woods’ representa la culminació d’un projecte que va néixer des del Departament de Cultura, Patrimoni i Esports l’any 2018, a través de l’Arxiu del So i de la Imatge: el Premi Mallorca de Fotografia Contemporània, que en la seva primera edició ha reconegut el projecte multidisciplinar i la trajectòria del fotògraf mallorquí Toni Amengual. El catàleg recull tot el material de la instal·lació fotogràfica homònima, ubicada al Centre Cultural la Misericòrdia fins al 27 de maig.\nEl primer Premi Mallorca de Fotografia Contemporània tanca un cicle amb l’edició del catàleg del projecte guanyador, Androids in the Woods. Una obra del fotògraf mallorquí Toni Amengual sobre com les noves tecnologies i les xarxes socials han canviat les relacions humanes del segle XXI. Un projecte que vol descobrir qui hi ha darrera dels avatars que es creen a la xarxa de cites més famosa del món: Tinder.\nEl resultat d’aquesta indagació es tradueix en un projecte que li ha merescut el guardó a Amengual i que ha fructificat en forma d’exposició i ara de catàleg. Un llibre de 108 pàgines que inclou tot el material que s’exhibeix l’exposició que, a hores d’ara, roman a la tercera planta del Centre Cultural la Misericòrdia de Palma. S’hi inclouen nou fotografies que l’artista va realitzar el desembre de 2017 a Haukijärvi (Finlàndia) a una residència allunyada dels centres urbans. També es poden veure les imatges que conformen la peça audiovisual que s’hi projecta a la mostra, amb fotografies i vídeos de l’entorn, captures de pantalla de Tinder de les persones amb les quals Amengual va tenir contacte virtual –complementats amb els seus diàlegs-, a més d’una sèrie de retrats de famílies que viuen als voltants de la residència on es va desenvolupar el projecte.\nEl catàleg, dissenyat per Marta Juan, inclou també una transcripció de la conversa entre l’autor del text del projecte, Fernando Gómez de la Cuesta, i Toni Amengual sobre el projecte i intercanvis d’idees via whatsapp.\nEl llibre ha estat editat pel Consell de Mallorca i pròximament sortirà a la venda a la Xarxa de Llibreries que distribueix la institució insular. També será present a la XXXVII Fira del Llibre de Palma que se celebrarà del 31 de maig al 9 de juny en el Passeig del Born.\nA la presentació, amb taula rodona, que s’ha duit a terme aquest dimecres al Centre Cultural la Misericòrdia han intervingut el director insular de Cultura, Rafel M. Creus, el director de l’Arxiu del So i la Imatge, Francesc X. Bonnín, el Premi Mallorca de Fotografia Contemporània 2018, Toni Amengual, la dissenyadora del catàleg, Marta Juan i l’autor del text, Fernándo Gómez de la Cuesta.


jyväskyla - barcelona: Viatge a Lapònia (III)\nEl tercer dia al matí visitem una granja de huskys, aquests gossos del nord. El propietari ens explica que ha participat a Pirena, però que no ho fa més per què els seus gossos no podrien guanyar, no estan acostumats a córrer a només 0ºC, i a més el seu valor és la resistència a les condicions extremes, no la velocitat. També ens explica trist, que tenen alguns d'aquests gossos barrejats entre husky i altres espècies per córrer més ràpid, però que a l'hivern no els poden tenir fora!\nDesprés passegem entre els 50 gossos que hi ha a la granja, entre els quals hi ha unes deu cries de vuit setmanes que s'ho deixen fer tot.\nDesprés a dinar, avui dinar fort, no sabem quan podrem tornar a menjar, ja que ens dirigim a la fi del món: Vasatokka, una mica al nord d'Inari.\nSón sis hores d'autocar, a 100 per una carretera blanca, i en tot el trajecte ens creuem amb potser tres cotxes (si, anem per la carretera principal de la regió).\nArribem a les 24:00, està nevant, però no hi ha neu al terra, deu ser qüestió del canvi climàtic, que aquí es fa molt evident.\nI per celebrar que hem arribat a la fi del món, sauna i bany al llac.\nTemperatura de la sauna: entre 80 i 90ºC\nTemperatura exterior: -8ºC\nTemperatura de l'aigua: segur que 0,000001ºC, suficient per que no es congeli.\nLes sensacions són espectaculars, tothom que pugui ho ha de provar, ja ho havia fet però no en un lloc tant fred. Estàvem a la sauna fins a no poder més, fins que el cos ens deia prou, i aleshores sortíem corrents al llac, de camí al llac ja començaves a pensar que no era bona idea, començaves a notar el fred, aleshores et llençaves, no ho podies pensar, no es pot fer lentament. 1 segon, 2 segons a l'aigua, i ja en tens prou, és massa fred, et desesperes del fred que fa i estàs disposat a pegar-te amb qui es posi al camí entre tu i la sauna, ara necessites calor. I un cop a la sauna, trenta segons fins que recuperes la calor corporal, aleshores penses que ha estat brutal, i que hi has de tornar.\nPublicat per finfred a 0:40\nAnònim 21 de novembre de 2009 a les 11:16\nAra ja ser perquè Finlàndia i Lapònia estant tan poc poblades. Es el control demogràfic sense necessitat d´aplicar l ´eutanàsia.\nEs simple: Bany i a l´aigua gelada.\nSegur que cada any mor un bon grapat de gent.\nfinfred 22 de novembre de 2009 a les 2:08\nsuposo que si, tradicions bèsties com aquesta serveixen per tenir controlat el creixement demogràfic!


Lorenzo Gascón, acadèmic d'honor de la RAED, mor a Barcelona als 92 anys - Real Academia Europea de Doctores\nLorenzo Gascón, acadèmic d’honor de la RAED, mor a Barcelona als 92 anys\nAug 31, 2021 | Uncategorized @ca\nDr. Lorenzo Gascón\nLa Junta de Govern de la Reial Acadèmia Europea de Doctors-Barcelona 1914 (RAED) lamenta profundament, en nom de tota la comunitat acadèmica, la pèrdua del seu acadèmic d’honor Lorenzo Gascón, mort aquest dilluns, 30 d’agost, als 92 anys . La Reial Acadèmia celebrarà un acte d’homenatge en la seva memòria al llarg de les properes setmanes.\nLa seva absència deixa un buit irreemplaçable a la Reial Corporació, atesa la intensa activitat acadèmica i les iniciatives que va impulsar des del seu ingrés a l’any 2014. De la mateixa manera, el seu paper de representació de la RAED en esdeveniments internacionals de primer nivell com ara la World Policy Conference o la conferència internacional de l’Acadèmia Mundial de les Arts i les Ciències, de la qual també n’era membre, ha resultat fonamental en la internacionalització de la Reial Acadèmia.\nLorenzo Gascón va ser també acadèmic numerari de l’Acadèmia Internacional de Gestió Empresarial, amb seu a Washington; conseller de la Fundació Jean Monnet per a Europa, amb seu a Lausana; membre de l’Institut de Censors Jurats de Comptes d’Espanya i de l’Institut Espanyol d’Analistes Financers, i membre honorari del Consell Superior Europeu de Doctors. Era també un destacat acadèmic numerari de la Reial Acadèmia de Ciències Econòmiques i Financeres, on va exercir com a vice-president, impulsant decisivament la institució.\nEl desaparegut acadèmic va compaginar al llarg de tota la seva vida importants càrrecs a l’empresa amb una intensa tasca institucional i de recerca. Això el va portar a formar part del comitè de vuit experts independents nomenat per la Comissió Europea el desembre de 1990 per a l’homogeneïtzació fiscal de les empreses dins de la Unió. Va ser així mateix degà de l’Il·lustre Col·legi d’Economistes de Catalunya i Balears, membre del Consell Internacional de l’Agència d’Informació dels Estats Units, president de la Cambra de Comerç dels Estats Units a Catalunya i vice-president de l’Institut Català de Cooperació Iberoamericana durant més de 30 anys . També va ser, durant 14 anys, vice-president de la patronal Foment de Treball Nacional i membre del Comitè Executiu i de la Junta Directiva de la Confederació Espanyola d’Organitzacions Empresarials (CEOE).\nEn l’àmbit professional destaquen els seus càrrecs com a president dels consells d’administració de G-Consulting, La Seda de Barcelona, Procolor, Pinturas Bruguer, Azko Coatings, Laboratorios Intervet o Iberenka, entre d’altres destacades companyies, a més de conseller delegat del Banc d’Expansió Comercial, Túneles y Autopistas de Barcelona o la Compañía de Electrónica y Comunicaciones.\nAl llarg de la seva llarga trajectòria acadèmica va publicar més de 300 articles sobre temes econòmics i, especialment, d’actualitat econòmica internacional o relacionats amb la presència d’Espanya al món en diaris com “ABC”, “La Vanguardia”, “El Periódico”, “Herald Tribune” i la “Harvard Business Review”, entre d’altres mitjans. Entre les distincions rebudes més destacades es troben la Gran Creu de la Real Ordre del Mèrit Civil, la Creu de Plata de l’Ordre del Mèrit de la Guàrdia Civil, l’Encomana de Número de la Reial Ordre del Mèrit Civil, l’Encomana de la Reial Ordre d’Isabel la Catòlica, la Creu de Sant Jordi de la Generalitat de Catalunya, la Medalla Francesc Macià al Mèrit en el Treball, la Medalla d’Or de la Fira de Barcelona i el Premi de la Pau i la Concòrdia dels Estats Units.\nPreviousUn Estatut de Ciutadania per cohesionar i enfortir la Unió Europea\nNextLa diversitat com a valor empresarial\nL’última frontera en la lluita contra el càncer\nL’Institut d’Estudis Catalans anticipa a la RAED la seva nova “Ortografia Catalana”\nÁngel Aguirre dóna els seus dos últims llibres a la biblioteca de la Reial Acadèmia\nUn món sense malalties


La investigació de l'Institut Nóos seguirà a Palma\n18 abril 2021 07:56\nTemes del dia #UIB#dretslingüístics#ToniGalmés#Comanegra#OnÉsL'estel·la#Animalisme#GaleresPalma#WorldPressPhoto#HomesTransitant#literatura#Llibres#FiraLiteral#Govern#GuàrdiaCivil#Torrentdepareis#SerradeTramuntana#voluntariat#PlataformaVoluntariat#mediambient#LetsCleanUpEurope#Covid-19#VacunaCovid19#ConselldeMallorca#Lloret#infermeria#PolèmicaSalut#Lázaro#salut#coronavirus#Eivissa#ElPiEivissa#Vila#PensionsDignes#concentracions#república#PrimaveraMallorquina#Germanies500\nL'Audiència Nacional havia sol·licitat un informe després de rebre un escrit de Jaume Matas perquè el cas es traslladàs a Madrid\nEuropa Press | 05 desembre 2011\nLes diligències policials derivades d'aquest cas han produït escorcolls a la seu de l'Institut.\nLa Fiscalia Anticorrupció ha informat aquest dilluns al jutge de l'Audiència Nacional Ismael Moreno que la investigació sobre les activitats de l'Institut Nóos d'Investigació Aplicada, administrat fins a 2006 pel duc de Palma, Iñaki Urdangarin, ha de continuar desenvolupant-se al Jutjat d'Instrucció número 3 de Palma.\nEl jutge Moreno havia sol·licitat aquest informe després de rebre un escrit de l'expresident balear Jaume Matas perquè el cas es traslladàs a l'Audiència Nacional.\nLa Fiscalia informa que no és procedent admetre la qüestió de competència plantejada per Matas, perquè aquest no "explicita els motius pels quals la investigació" hagi de passar a l'Audiència, sinó que assenyala de manera "imprecisa que probablement els fets, de ser certs, tinguin ramificacions a les Balears, València i Barcelona".\nAgrega que el cas està "en una fase inicial de la investigació" i no consta "mínimament acreditat" cap dels pressuposts que justificarien la competència de l'Audiència Nacional.\nLa 'Primavera mallorquina' omple Palma amb la reivindicació dels valors democràtics i republicans\nClam unànime a les Balears en defensa de les pensions dignes\nEl Pi referma la seva implantació a Eivissa amb una nova agrupació a Vila\nLa pandèmia a les Balears continua estable: 69 nous contagis, 26 altes i cap mort més per coronavirus